
Cu adresa nr.10 din 25 martie 1997, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind modificarea şi completarea  Legii nr.32/1991 privind impozitul pe salarii.


	In urma examinării, în şedinţa din data de 22 aprilie 1997, Comisia pentru buget, finanţe şi bănci, cu majoritate de voturi, a hotărât respingerea propunerii legislative din următoarele considerente:


- Legea salarizării nr.14/1991 prevede că salariul cuprinde salariul de bază, adausurile şi sporurile la acesta. In categoria adausurilor intră şi recompensele şi premiile de orice fel acordate;


- Mărimea recompenselor şi premiilor, în cazul regiilor autonome şi societăţilor comerciale se stabileşte prin contractele colective de muncă, având o pondere diferită în salariul mediu;


- Reducerea impozitului pe salarii sunt probleme ce stau în atenţia Guvernului, în sensul reducerii numărului de tranşe de venit şi al cotelor de impozitare.

